Grafalvarlegt ástand ríkir í einni af grunnstoðum íslensks samfélags . „ Deildin sé þegar yfirfull . Sprungin . Sýkingarvarnir brostnar . Og stórslys í aðsigi . Þetta er auðvitað ekki í fyrsta sinn sem fregnir berast af hættuástandi á bráðamóttökunni . Kennslustjóri bráðalækninga á Landspítalanum tók undir þau orð í viðtali stuttu síðar og sagði að ástandið á bráðamóttökunni hefði verið slæmt lengi en nú væri það orðið „ farsakennt “ . Já , ástandið þarna er búið að vera slæmt svo lengi að í desember 2018 sá Embætti landlæknis sig knúið til að láta gera úttekt á stöðunni . Sú úttekt leiddi í ljós að bráðamóttakan glímdi meðal annars við manneklu , ófullnægjandi starfsaðstöðu og útskriftarvanda , þar sem viðeigandi legudeildir á spítalanum gátu ekki tekið við sjúklingunum vegna plássleysis . Með öðrum orðum reyndist vaxandi álag ár frá ári , undirmönnun og skortur á hjúkrunarrýmum vera nokkrar af ástæðum þess að allt var komið í bullandi rugl á deildinni . Teymið sem gerði úttektina varaði við því að ástandið gæti stofnað öryggi sjúklinga í hættu . „ Það þarf að gera eitthvað núna . Ekki á morgun . Því stórslys er í aðsigi . “ Og ekki virtust niðurstöðurnar koma þeim sérstaklega á óvart sem til þekktu . Og þótt starfsfólkið geri ævinlega sitt allrabesta er hverjum manni ljóst sem er með sjónina í sæmilegu lagi að blessað fólkið er að kikna undan álagi . Hvað þarf til svo það hætti að benda hvert á annað þegar staðan er gagnrýnd og taki raunverulega á vandanum . Faraldur ? Ekki á morgun . Því stórslys er í aðsigi .